คือหนูตรวจครรภเมื่อวันศุกที่7คะ ละมันขึ้นสองขีดจางๆตรวจสี่อันก้อขึ้นสองขีดจางๆ เลยไม่ค่อยมั่นใจละ มันก็มีเลือดออกตามช่องคลอดคะ มาน้อยเลือดสด มีกลิ่นคาวเลือดเลยคะเลยสงสัยว่าเกิดอะไรขึ้น
สวัสดีค่ะ หากตรวจหาการตั้งครรภ์ได้อย่างถูกต้อง และอ่านผลหลังการทดสอบภายในไม่เกิน 5 นาที แล้วพบขึ้น 2 ขีดจางๆ ก็แสดงว่าน่าจะมีการตั้งครรภ์เกิดขึ้นค่ะ และหากหลังจากนั้นได้มีเลือดออกจากช่องคลอด แสดงว่าอาจจะมีภาวะแท้งเกิดขึ้น โดยอาจเป็นแท้งคุกคามก็ได้ ดังนั้น แนะนำให้รีบไปพบแพทย์โดยเร็ว เพื่อตรวจวินิจฉัยค่ะแต่หากหลังจากตรวจ ได้ตั้งแผ่นทดสอบทิ้งไว้นานเกิน 5 นาที แล้วจึงอ่านผล ขีดที่ 2 ที่ขึ้นจางๆ อาจเป็นรอบระเหยของปัสสาวะได้ ซึ่งไม่ได้เกิดจากมีการตั้งครรภ์ และเลือดที่ออก ก็่น่าจะเป็นประจำเดือนก็ได้ค่ะ